Անդրեյ Էբերհարդ

**Անդրեյ Ավգուստովիչ Էբերհարդ** ( . ), ավելի հայտնի որպես **Անդրեյ Էբերհարդ**, ռուսական կայսերական նավատորմի գերմանական ծագումով ծովակալ։

## Կենսագրություն
Էբերհարդը ծնվել է Հունաստանի Պատրաս քաղաքում, որտեղ նրա հայրը՝ Ավգուստ Էբերհարդը, ծառայում էր որպես ռուսական կայսրության հյուպատոս։ Նա ուներ վեստֆալական ծագում; նրա պապ Յոհան Կառլ Էբերհարդը 19-րդ դարի սկզբին Համբուրգից տեղափոխվել էր Ռուսաստան: Անդրեյը մկրտվել է ոչ թե որպես լյութերական, այլ որպես ուղղափառ քրիստոնյա, քանի որ նրա մայրը ռուս էր:

Նա 1878 թվականին ավարտել է Ռուսաստանի ծովային կադետների կորպուսը։ 1882 - 1884 թվականներին ծառայել է Սիբիրյան ռազմական նավատորմում՝ որպես ազդանշանային սպա։ 1886 թվականին դարձել է ծովակալ Իվան Շեստակովի (նավատորմի նախարար, այդ պաշտոնը վարել է 1882-1888 թթ.) դրոշի սպա և համհարզ, իսկ 1891-ին դարձել է ռուսական խաղաղօվկիանոսյան էսկադրոնի հրամանատար, ծովակալ Պավել Տիրտովի դրոշի սպան։ 1896 թվականին Էբերհարդը տեղափոխվել է Սևծովյան նավատորմ, որպես հրացանակիր սպա ծառայել *Եկատերինա II* և *Չեսմա* ռազմանավերում։ 1898 թվականին նա վերադարձել է Ռուսական Հեռավոր Արևելք,  ղեկավարել *Ծովակալ Նախիմով* հածանավը և մասնակցել 1899-1901 թվականների չինական բոքսերների ապստամբության ճնշմանը։

1904-1905 թվականների ռուս-ճապոնական պատերազմի ժամանակ Էբերհարդը ծառայել է որպես Ռուսական Հեռավոր Արևելքի փոխարքա Եվգենի Իվանովիչ Ալեքսեևի (պաշտոնավարել է 1903-1906 թթ.) գլխավոր ծովային օգնական։ 1905 թվականին նա ղեկավարել է *«Կայսր Ալեքսանդր II»* ռազմանավը, իսկ 1906 թվականին նշանակվել է ''«Պանտելեյմոն»'' ռազմանավի նավապետ։ 1907 թվականին ստացել է դերծովակալի, 1909 թվականին՝ փոխծովակալի կոչում։

Էբերհարդը 1908 թվականից պաշտոնավարել է որպես Ռուսաստանի ռազմածովային ուժերի գլխավոր շտաբի պետ, իսկ 1911 թվականից՝ Սևծովյան նավատորմի գլխավոր հրամանատար։ 1914 թվականին Առաջին համաշխարհային պատերազմի բռնկումից հետո նրա գլխավոր մարտական նվաճումն էր 1915 թվականին Զոնգուլդակի ածխահանքերի ծովային շրջափակումը, ինչի շնորհիվ խոչընդոտվել է ածուխի մատակարարումը գերմանա- թուրքական նավատորմին: Բացի այդ, նա ղեկավարել է ռուսական ռազմանավերի էսկադրիլիան 1914 թվականի նոյեմբերին Ղրիմի մերձակայքում՝ Սառիչ հրվանդանի մոտ տեղի ունեցած ճակատամարտի ժամանակ։ Սակայն քանի որ, ըստ Էբերհարդի հետ մրցակցող ռուս զորահրամանատարների, հակված չէր հետագա հարձակողական գործողություններ սկսելու Բոսֆորի օսմանյան դիրքերի դեմ և նախաձեռնությունը զիջել էր հակառակորդ թուրք-գերմանական ուժերին, 1916 թվականի հունիսին Ալեքսանդր Կոլչակը փոխարինեց նրան:

1917 թվականի դեկտեմբերին Էբերհարդը թողել է ծառայությունը: 1918 թվականին Արտակարգ հանձնաժողովը՝ Չեկան ձերբակալել, բայց կարճ ժամանակ անց ազատ է արձակել նրան:

Մահացել է 1919 թվականին: Թաղվել է Նովոդևիչյան գերեզմանատանը ():

## Պարգևներ
* Սուրբ Վլադիմիրի 4-րդ աստիճանի շքանշան՝  սրերով և ժապավենով (28 դեկտեմբերի 1900 թ.), 3-րդ աստիճանի շքանշան՝ սրերով, 2-րդ աստիճանի շքանշան՝ սրերով
* Ոսկե սուր՝ քաջության համար
* Սպիտակ արծվի շքանշան՝ սրերով,
* Ալեքսանդր Նևսկու շքանշան՝ ադամանդներով (1914-1916 թվականներին Սևծովյան նավատորմը ղեկավարելու համար):
* Սուրբ Ստանիսլավի 1-ին և 2-րդ աստիճանների շքանշաններ
* Սուրբ Աննայի 1-ին և 2-րդ աստիճանների շքանշաններ
* Սուրբ Միքայելի և Սուրբ Գևորգի շքանշան (Միացյալ Թագավորություն)&#x5B; *<span title="This claim needs references to reliable sources. (November 2016)">պահանջվում է մեջբերում</span>* &#x5D;
* Ծագող արևի շքանշան (Ճապոնիա)
* Սրի շքանշանի հրամանատարական Մեծ Խաչ (Շվեդիա)
* Պատվո լեգեոնի մեծ խաչի ասպետ, պարգևատրվել է նաև Պատվո լեգեոնի հրամանատարական շքանշանով (Ֆրանսիա)
* Քավիչի շքանշանի հրամանատար (Հունաստան)

## Ծանոթագրություններ

## Գրականություն
* *Герасимов В. Л.* «Почти два года командуя силами флота, пребывали вы в неустанных трудах и опасностях». О роли адмирала А. А. Эбергарда в становлении черноморской авиации. // Военно-исторический журнал. — 2004. — № 8. — С.50-55.
* *Козлов Д. Ю., Савинов А. Ю.* «Обвинительный акт» адмиралу А. А. Эбергарду. Летом 1916 года «общественное мнение» Петрограда и чужие ошибки круто изменили судьбу командующего Черноморским флотом. // Военно-исторический журнал. — 2003. — № 10. 
* «Государь император очень любит и ценит адмирала Эбергарда». К истории первой попытки смещения командования Черноморского флота. 1914-1915 гг. / Публикацию подготовил Д. Ю. Козлов. // Исторический архив. — 2004. — № 3. — С.23-40.

## Արտաքին հղումներ
* Stephen McLaughlin, The Action off Cape Sarych, In Warship 2001-2002 Conways Maritime Press / Սթիվեն ՄաքԼաֆլին, «Գործողություն Սառիչ հրվանդանի մոտ»
* Эбергард Андрей Августович — Некрополь Санкт-Петербурга и окрестностей
* Կարճ կենսագրություն

Կատեգորիա:1856 ծնունդներ
Կատեգորիա:1919 մահեր
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Պատվո լեգեոնի շքանշանի ասպետներ
Կատեգորիա:Պատվո լեգեոնի շքանշանի կոմանդորներ
Կատեգորիա:Ռուս ծովակալներ
Կատեգորիա:Սուրբ Ստանիսլավի շքանշանի ասպետներ
Կատեգորիա:ՎՀ/թեմա 4